[image: sztervplusz]

Projekt azonosító száma: TOP_PLUSZ-2.1.1-21-VS1-2022-00002 
Kedvezményezett neve: CSEMPESZKOPÁCS KÖZSÉG ÖNKORMÁNYZATA 
A projekt címe: A csempeszkopácsi Polgármesteri Hivatal és Faluház energetikai korszerűsítése
Szerződött támogatás összege: 137 555 336 Ft 
A támogatás mértéke: 100% 
A projekt tervezett befejezési dátuma 2026.05.31. 


A projekt a Széchenyi Terv Plusz program keretében valósul meg 137,56 millió forint európai uniós vissza nem térítendő támogatás segítségével.

A fejlesztés célja a csempeszkopácsi Polgármesteri Hivatal és Faluház 1912-ben épült épületének energetikai korszerűsítése volt. 

Az épületben korábban működő rendszerek üzemeltetése gazdaságtalan volt, az épület energiavesztesége túl magas, ennek következtében a fenntartási költségek magasak. A gépészeti rendszerek közül a fűtésrendszer állapota különösen problémás, korszerűtlen; értendő ez mind az épület fűtését biztosító gázkazánra, mind a korrodálódott hőleadó radiátorokra, melyek cseréje szintén időszerűvé vált. A régi, rossz állapotú nyílászárók hőátbocsátása sem felelt meg a kor követelményeinek.

A megvalósult energetikai felújítások: 
· nyílászárók cseréje korszerű 3 rétegű üvegezéssel készült nyílászárókra;
· külső homlokzatok és padlásfödém utólagos hőszigetelése;
· gépészeti rendszer korszerűsítése, hőszivattyú és kondenzációs gázkazán telepítése, valamint az épület hőleadóinak részleges cseréje és szabályozás beépítése;
· napelemes rendszer beépítése az épület villamos energia igényének fedezésére.

A fejlesztés egyik lépcsőjeként az épület lehűlő felületeinek (homlokzat, födémszerkezet) hőszigetelése és a nyílászárók cseréje valósult meg. Mindezeken túl a fűtési rendszer korszerűsítését, ennek keretében külső levegős hőszivattyúk és kondenzációs gázkazán beépítését végeztük el, úgy, hogy a hőszivattyúk energia szükségletét, továbbá az épület villamos energia igényének jelentős részét napelemek biztosítsák. A fejlesztést követően az épület akadálymentes megközelíthetősége, valamint az épületen belüli akadálymentes közlekedés biztosítottá vált.


Csempeszkopács Község Önkormányzata közbeszerzési eljárás lefolytatását követően 2023. november 6-án Vállalkozási Szerződést kötött a Nyugat-Ép Húsz Szolgáltató és Kereskedelmi Kft.-vel az épület felújítási munkáira, a munkaterület átadása 2023. november 20-án megtörtént.
A kivitelezési munkák a sikeres műszaki átadás-átvételi eljárás lezárását követően 2024. szeptember 18-án sikeresen befejeződtek. A beruházás ünnepélyes átadására végül 2026. március 13-án került sor. 

A projekt megvalósítása után az épület korszerű, a mai követelményeknek megfelelő energetikai besorolást kapott, a fejlesztés hatására a szén-dioxid kibocsátás, az épület fenntartási költsége jelentősen csökken, valamint nem utolsósorban a használók (önkormányzati dolgozók, a település lakossága) komfortérzete is nagy mértékben javul.


image1.jpeg
g Az Eurépai Unioé
KORMANYA tarsfinanszirozasaval

I o
1! széchenyi Terv =
g}
Plusz Epitsiik egytt )
Magyarorszagot! MAGYARORSZAG s




